Dit was 'n heerlike plek om te bly en te oornag. Baie rustige omgewing en baie naby die venue waar die troue was. Leenster en Casper het ons baie vriendelik en hartlik ontvang, dierbare mens. Die kamer en badkamer was baie netjies en skoon. Ek sal definitief weer soontoe gaan.
'n Wonderlike ervaring in 'n pragtige omgewing met 'n uitmuntende gasvrou en unieke kunssinnige huis.
Ek sal beslis weer by Die Rivier-Houthuis tuisgaan so dit nodig wees. Leenster skep beslis 'n rustige, vriendelike, veilige atmosfeer. Ons het vir geen oomblik ongemaklik gevoel nie, ek sal die plek ten sterkste aanbeveel vir mense wat 'n rustige natuurskoon uitspanplek verkies.
Dit was die perfekte skepping met die perfekte gasheer en -dame, hulle het ons absoluut tuis laat voel en baie moeite gedoen. Die kos was uit die boonste rakke en die natuurskoon was asemrowend. Die kamers is baie netjies en het alles wat 'n mens nodig het selfs met 'n klein kind. Ek sal beslis die plek met gemoedsrus aanbeveel.
Die Rivier-Houthuis was 'n onverwagte verrassing in die beste sin van die woord. Skitterende gasvryheid ervaar - probeer hulle gerus, jy gaan vir seker nie spyt wees nie!
Die plekkie is 'n klein juweel. Sal enige tyd weer oorbly. Casper en Leenster laat mens baie welkom en bederf voel.
Alhoewel dit 'n puik wegbreek is word daar nie vertel dat mens in die eienaars se huis bly nie. Ons het gedink dis 'n klein huisie langs 'n rivier, maar dis eintlik net 'n kamer in die mense se huis. So mens is nie heeltemal so privaat nie.
Ek is jammer dat dit nie vir jul privaat genoeg was nie. Ons doen altyd moeite om wel dit aan ons gaste te bied. Daar staan ook op die webtuiste se inligting dat dit 'n kamer in 'n huis is. Ons sal jul baie graag weer wil ontvang. Seën vir julle.
Baie dankie Cobus, jy was 'n besonderse maklike gas gewees en ons hoop om jou met jou gesin weer te sien. Sterkte met jou loopbaan, ek weet jy het hard gewerk hier.
Nader aan ons Skepper sal jy nie kom nie. Die huisie in die bos is warm, die kabbelende rivier kom spoel 'n rustigheid deur jou wese. Die kaggelvuur sing 'n lied. Leenster se ontbyt is watertandlekker. Dankie julle. Ons het die wegloop na die Rivier-Houthuis ongelooflik geniet.
Manlief het ons bederf met 'n wegbreek aandjie vir ons 10de huweliksherdenking. Dis 'n pragtige houthuisie by die rivier. Die huis is baie goed ingerig, met baie interessante dekor. Die eienaars is egte mense wat ons sommer lekker tuis laat voel het. All and all 'n heerlike aandjie.
Ek kan beslis Die Rivier-Houthuis aanbeveel. Die eienaars, Casper en Leenster, is so vriendelik en gaan uit hul pad om seker te maak jy is gemaklik en het alles wat jy benodig. En die huis is soos iets uit 'n sprokiesverhaal. Oud en nuut is stylvol en smaaklik gekombineer. Alles was netjies en skoon. Die tuine is so mooi gemaak. Kan sien daar is baie liefde in die eiendom gesit. Dit was my man se verjaarsdag en toe ons arriveer, het daar sjokolade vir hom op sy kussing gewag! So 'n spesiale persoonlike "touch". Ek en my man het ons verblyf vreeslik baie geniet.
Die was nog vir my die lekkerste plek waar ek ooit gebly het. Ek het so tuis gevoel. Die area is pragtig en so gemaklik gevoel by Casper en Leenster. Ek sal beslis weer kom kuier al het ek nie iets aan nie.
Ongelooflike omgewing. Absoluut uniek en definitief die moeite werd. Klein details in die kamer en met ontbyt maak dit nie net 'n ongelooflike plek nie, maar 'n spesiale ondervinding!
Die Rivier-Houthuis is geleë in die mees rustigste en mooiste omgewing langs die rivier. Ons sou graag meer tyd wou spandeer het om die rustige atmosfeer te geniet en al die diere te leer ken. Ons sal dus definitief weer by die Houthuis oorslaap in die toekoms en die Cradle of Humankind, asook al die ander besienswaardighede van die area te besoek. Die Houthuis is 'n besonderse gebou en 'n mens kan nie ophou kyk na die houtwerk nie. Ontbyt was uit die boonste rakke en 'n moet!
Baie dankie vir 'n heerlike kuier! Dankie vir julle gasvryheid en dat julle ons so welkom in julle huis laat voel het!